CELEX: C2007/140/69
Language: da
Date: 2007-06-23 00:00:00
Title: Sag T-156/07: Sag anlagt den 9. maj 2007 — Spanien mod Kommissionen

23.6.2007   
            
            
               DA
            
            
               Den Europæiske Unions Tidende
            
            
               C 140/42
            
         Sag anlagt den 9. maj 2007 — Spanien mod Kommissionen
   (Sag T-156/07)
   (2007/C 140/69)
   Processprog: spansk
   Parter
   
      Sagsøger: Kongeriget Spanien (ved F. Díez Moreno)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Meddelelse om udvælgelsesprøve EPSO/AD/94/07 offentliggjort af Det Europæiske Personaleudvælgelseskontor (EPSO) i EUT C 45 A den 28. februar 2007 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Denne sag er anlagt med påstand om annullation af meddelelse om udvælgelsesprøve EPSO/AD/94/07 offentliggjort af Det Europæiske Personaleudvælgelseskontor (EPSO) i EUT C 45 A den 28. februar 2007, idet nævnte meddelelse alene er offentliggjort på engelsk, fransk og tysk.
   Sagsøger er af den opfattelse, at Kommissionen derved har tilsidesat Rådets forordning nr. 1 af 15. april 1958 om den ordning, der skal gælde for Det europæiske økonomiske Fællesskab på det sproglige område, og forordning nr. 259/68 af 29. februar 1968 om vedtægten for tjenestemænd og øvrige ansatte i De europæiske Fællesskaber. Kommissionen har endvidere tilsidesat lighedsprincippet og forbuddet mod forskelsbehandling af europæiske borgere, proportionalitetsprincippet samt retssikkerhedsprincippet, der er anerkendt i EF-traktaten og i Domstolen faste praksis.
   Hvad navnlig angår retssikkerhedsprincippet, fremgår det af bilag III til vedtægten for tjenestemænd og øvrige ansatte i De europæiske Fællesskaber, at almindelige udvælgelsesprøver skal offentliggøres i De Europæiske Fællesskabers Tidende. I overensstemmelse med artikel 5 i Rådets forordning nr. 1/58 skal De Europæiske Fællesskabers Tidende udkomme på de treogtyve officielle sprog. Imidlertid er den foreliggende udvælgelsesprøve alene offentliggjort på tre officielle sprog.
   Endelig må Rådets enekompetence til med enstemmighed at ændre fællesskabsordningen på det sproglige område anses for at være blevet tilsidesat.